Държавен вестник, бр. 98, 2010 г., стр. 3

БРОЙ  98	
Д Ъ Р Ж А В Е Н  В Е С Т Н И К 	
СТР.  3  
(2) Когато нередовностите не са отстранени 
в указания от компетентния орган срок, иска­
нето се връща на лицето и производството се 
прекратява с решение на компетентния орган. 
(3) В 30-дневен срок от постъпване на 
искането, съответно от отстраняване на не­
редовностите в него, началникът на компе­
тентната митница издава решение за цялостно 
или частично възстановяване на надвнесения 
акциз или мотивиран отказ.
(4) Непроизнасянето в срок по искането 
за възстановяване на акциз се смята за мъл­
чалив отказ.
(5) Решението по ал. 3 се връчва на лицето 
в 7-дневен срок от датата на издаването му.
Прихващане и възстановяване на надвнесения 
акциз
Чл. 9. (1) С решението по чл. 8, ал. 3 
компетентният орган извършва прихващане 
на надвнесения акциз с други, събирани от 
Агенция „Митници“, изискуеми публични 
задължения и възстановява остатъка, ако 
има такъв.
(2) Подлежащият на възстановяване акциз 
се възстановява заедно с лихвата по чл. 4 в 
тридневен срок от датата на влизане в сила 
на решението за възстановяване.
(3) Акцизът се възстановява по банковата 
сметка на лицето, посочена в искането.
Възстановяване на данък върху добавената 
стойност във връзка с възстановен акциз
Чл. 10. (1) За частта от данъка върху до­
бавената стойност, съответстваща на възста­
новения или прихванат по този закон акциз, 
лицето по чл. 2, регистрирано по Закона за 
данък върху добавената стойност, което не е 
ползвало данъчен кредит за начисления данък 
по вноса или вътреобщностното придобиване, 
отразява издаденото от митническите органи 
и влязло в сила решение за възстановяване 
или прихващане на акциз в дневника за по­
купките по чл. 124, ал. 1, т. 1 от Закона за 
данък върху добавената стойност.
(2) Лицето отразява влязлото в сила ре­
шение за възстановяване или прихващане 
на акциз, издадено от митническите органи 
в данъчния период, през който е влязло в 
сила решението по ал. 1 или през един от 
следващите 12 данъчни периода.
(3) За частта от данъка върху добавената 
стойност, съответстваща на възстановения 
или прихванат по този закон акциз, лицето 
по чл. 2, регистрирано по Закона за данък 
върху добавената стойност, което е ползвало 
данъчен кредит (пълен или частичен) за на­
числения данък по вноса или вътреобщност­
ното придобиване, не отразява издаденото от 
митническите органи решение за възстановя­
ване или прихващане на акциз в отчетните 
регистри по чл. 124 от Закона за данък върху 
добавената стойност.
(4) Когато лицето по чл. 2 е нерегистрира­
но лице по Закона за данък върху добавената 
стойност или е регистрирано на основание 
чл. 97а, 99 и чл. 100, ал. 2 от Закона за данък 
върху добавената стойност, то упражнява 
правото си на възстановяване на недължимо 
платения данък върху добавената стойност 
съгласно влязло в сила решение за възстано­
вяване или прихващане на акциз, издадено 
от митническите органи, по реда на чл. 128 
и следващите от Данъчно-осигурителния 
процесуален кодекс, ако лицето не е ползвало 
данъчен кредит (пълен или частичен) за начис­
ления данък по вноса или вътреобщностното 
придобиване. 
(5) В случаите по ал. 4 за лицето не възниква 
право на приспадане на данъчен кредит по 
чл. 74 и 76 от Закона за данък върху добавената 
стойност за размера на недължимо платения 
данък върху добавената стойност, определен 
от митническите органи с влязло в сила ре­
шение за възстановяване или прихващане на 
акциз. В тези случаи решението се посочва в 
описа на наличните активи по чл. 74 и 76 от 
Закона за данък върху добавената стойност 
със знак минус.
(6) Когато за последваща доставка на вне­
сени или придобити при условията на вътре­
общностно придобиване стоки лицето по чл. 2 
е приложило специалния ред за облагане на 
маржа на цената по глава седемнадесета от 
Закона за данък върху добавената стойност, 
не се извършва корекция на данъчната основа 
на тази доставка във връзка с издаденото от 
митническите органи решение за възстано­
вяване или прихващане на акциз. 
(7) За употребявани автомобили по § 51 
от преходните и заключителните разпоредби 
на Правилника за изменение и допълнение 
на Правилника за прилагане на Закона за 
данък върху добавената стойност (ДВ, бр. 6 
от 2010 г.), за които акцизът по този закон е 
възстановен преди датата на последващата 
им доставка, лицата по чл. 2 не упражняват 
право на приспадане на данъчен кредит по 
§ 51, ал. 2 от преходните и заключителните 
разпоредби на Правилника за изменение и 
допълнение на Правилника за прилагане на 
Закона за данък върху добавената стойност 
(ДВ, бр. 6 от 2010 г.) за частта от данъка върху 
добавената стойност, съответстваща на възста­
новения или прихванат по този закон акциз.